سعودی عربستانده خاتینلرگه طلاقلری بیریلگن لیگی مبائیل لریگه قیسقه پیام آرقه لی خبر بیریله دی.
سعودی عربستانده ولیعهد شهزاده محمد بن سلمان تامانیدن باشله تیلگن ریفورملر چوکاتیده، ایرلری تامانیدن طلاقلری بیریلگن خاتینلرنینگ مبائیل لریگه قیسقه پیام جونه تیله دی.
توناون کونی عملی بولیب باشلنگن بو لایحه گه کوره، ایرککلر بیر تامانلیک اوله راق خاتینلرینی طلاق بیراله دیلر. خاتینلر ایرلری تامانیدن طلاقلری بیریلگن لیگی بیلن تیگیشلی محکمه قرارینی مبائیل لریگه ییتیب کیلگن پیام آرقه لی خبر بوله دیلر.
بوندن آلدین طلاقی بیریلگن خاتینلرگه هیچ بیر شکلده خبر بیریلمس ایدی.
ینگی لایحه، خاتینلرنینگ نفقه حقلرینی قوریقلش و بانکده گی حسابلریدن ایسکی ایرلری نینگ فایده لنیشی گه مانع بولیشنی مقصد قیلیب آلماقده دیر.
سعودی عربستانده انچه خاتین نینگ ایرلری تامانیدن طلاقلری بیریلگن لیگینی انچه مدت کیین خبر بولگن لیکلری ایتیلماقده.
سعودی عربستانده خاتین – قیزلرنینگ موتر هیده شی گه رخصت بیریلگن ایدی.
مملکتده خاتین – قیزلرنینگ فوتبال مسابقه لریگه باریشلریگه و فقط ایرککلر ایشله یه دیگن بعضی بیر ایشلرنی هم قیلیشلریگه رخصت بیریلگن ایدی.
لیکن سعودی عربستانده خاتین – قیزلر حلی هم محرملری (ایری، آته سی، ایناغه سی ویا ایرکک باله سی) بولمه ی پاسپورت گه مراجعه قیلالمه یدیلر ویا چیت ایل گه سفر قیلالمه یدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
